বিকাস বহল (; জন্ম: ১৯৭১) একজন ভারতীয় চলচ্চিত্র পরিচালক, প্রযোজক ও চিত্রনাট্যকার। তিনি কুইন (২০১৪) চলচ্চিত্র রচনা ও পরিচালনার জন্য সুপরিচিত। এই কাজের জন্য তিনি শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং শ্রেষ্ঠ পরিচালক বিভাগে ফিল্মফেয়ার পুরস্কার-সহ একাধিক পুরস্কার অর্জন করেন। এর পূর্বে তিনি চিল্লার পার্টি (২০১১) চলচ্চিত্রের জন্য শ্রেষ্ঠ শিশুতোষ চলচ্চিত্র ও শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন।  প্রারম্ভিক জীবন বহল দিল্লির লাজপত নগরে জন্মগ্রহণ করেন ও বেড়ে ওঠেন। তার পিতা ইন্ডিয়ান অয়েল কর্পোরেশনে চাকরি করতেন। সরদার পটেল বিদ্যালয় থেকে পাশ করার পর তিনি দিল্লির রামযশ কলেজ থেকে স্নাতক সম্পন্ন করেন। তিনি এরপর নরসি মোনজি ব্যবস্থাপন সংস্থা'র শ্রী বিলে পার্লে কেলবানি মণ্ডল (এসভিকেএম'স এনএমআইএমএস) থেকে এমবিএ ডিগ্রি অর্জন করেন।  কর্মজীবন বহল ইউটিভি স্পটবয়ের ব্যানারে নিতেশ তিওয়ারির সাথে যৌথভাবে চিল্লার পার্টি (২০১১) চলচ্চিত্র নির্মাণের মধ্যে দিয়ে পরিচালক হিসেবে আত্মপ্রকাশ করেন। চলচ্চিত্রটির জন্য তিনি শ্রেষ্ঠ শিশুতোষ চলচ্চিত্র এবং তিওয়ারি ও বিজয় মৌর্যের সাথে যৌথভাবে শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন। ২০১৪ সালে তিনি একক পরিচালক হিসেবে কুইন (২০১৪) চলচ্চিত্র রচনা ও পরিচালনা করেন। চলচ্চিত্রটি ব্যবসাসফল এবং বিপুল সমাদৃত হয়। বলিউড হাঙ্গামার তরণ আদর্শ চলচ্চিত্রটির "ফর্মুলার-বাইরের চিত্রনাট্য এবং দক্ষ পরিচালনা"র প্রশংসা করেন। এই কাজের জন্য তিনি শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং শ্রেষ্ঠ পরিচালক বিভাগে ফিল্মফেয়ার পুরস্কার-সহ একাধিক পুরস্কার অর্জন করেন।  পুরস্কার ও মনোনয়ন   পুরস্কার প্রদানের তারিখ বিভাগ মনোনীত কর্ম ফলাফল  জাতীয় চলচ্চিত্র পুরস্কার  ৩ মে ২০১২  শ্রেষ্ঠ চিত্রনাট্য চিল্লার পার্টি  শ্রেষ্ঠ শিশুতোষ চলচ্চিত্র  ৩ মে ২০১৫ শ্রেষ্ঠ হিন্দি পূর্ণদৈর্ঘ্য চলচ্চিত্র  কুইন  ফিল্মফেয়ার পুরস্কার  ৩১ জানুয়ারি ২০১৫ শ্রেষ্ঠ পরিচালক  কুইন  শ্রেষ্ঠ চিত্রনাট্য  ১৪ জানুয়ারি ২০১৭  শ্রেষ্ঠ চলচ্চিত্র উড়তা পাঞ্জাব  আন্তর্জাতিক ভারতীয় চলচ্চিত্র অ্যাকাডেমি পুরস্কার  ৭ জুন ২০১৫ শ্রেষ্ঠ পরিচালক  কুইন  শ্রেষ্ঠ কাহিনি   শ্রেষ্ঠ চিত্রনাট্য   ১৫ জুলাই ২০১৭ শ্রেষ্ঠ চলচ্চিত্র  উড়তা পাঞ্জাব  আইবিএনলাইভ চলচ্চিত্র পুরস্কার ২০১৫ শ্রেষ্ঠ পরিচালক কুইন  ঘন্টা পুরস্কার ২০১৬ সবচেয়ে বাজে পরিচালক শানদার  প্রডিউসার্স গিল্ড চলচ্চিত্র পুরস্কার  ২০১৫ শ্রেষ্ঠ পরিচালক কুইন  শ্রেষ্ঠ কাহিনি   শ্রেষ্ঠ চিত্রনাট্য  বিগ স্টার এন্টারটেইনমেন্ট পুরস্কার  ২০১৪ সবচেয়ে বিনোদনপ্রদানকারী পরিচালক কুইন  বলিউড হাঙ্গামা সার্ফার্স চয়েস চলচ্চিত্র পুরস্কার ২০১৫ শ্রেষ্ঠ পরিচালক কুইন  স্ক্রিন পুরস্কার ২০১৫ শ্রেষ্ঠ পরিচালক কুইন  শ্রেষ্ঠ চিত্রনাট্য  ২০১৭ শ্রেষ্ঠ চলচ্চিত্র  উড়তা পাঞ্জাব  স্টারডাস্ট পুরস্কার ২০১৪ শ্রেষ্ঠ পরিচালক  কুইন   তথ্যসূত্র  বহিঃসংযোগ    বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:দিল্লির চলচ্চিত্র পরিচালক বিষয়শ্রেণী:দিল্লির চলচ্চিত্র প্রযোজক বিষয়শ্রেণী:দিল্লির চিত্রনাট্যকার বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শ্রেষ্ঠ মৌলিক চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ চিত্রনাট্য বিভাগে আইফা পুরস্কার বিজয়ী বিষয়শ্রেণী:শ্রেষ্ঠ পরিচালক বিভাগে স্ক্রিন পুরস্কার বিজয়ী বিষয়শ্রেণী:শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী পরিচালক